kardosdrur/scandi-wiki huggingface dataset:
San Andreas-forkastningen

San Andreas-forkastningen er en geologisk forkastning som strækker sig 1300 km gennem den vestlige og sydlige del af Californien. Forkastningen er den tektoniske grænse mellem Stillehavspladen og den amerikanske kontinentalplade. Den relative bevægelse af kontinentalpladerne er 33-39 mm pr år.

San Andreas forkastningen er blot en af mange forkastninger langs pladegrænserne mellem den nordamerikanske kontinentalplade og Stillehavspladen, Juan de Fuca-pladen og Cocospladen, som f.eks. Elisnore-forkastningen syd-øst for Los Angeles.

Betydelige jordskælv 
San Andreas-forkastningen har har haft nogle betydelige jordskælv i historisk tid:
 1857 Fort Tejon-jordskælvet. Styrke omkring 8,0.
 Jordskælvet i San Francisco 1906 Styrke omkring 7,8.
 1989 Loma Prieta-jordskælvet. Styrke omkring 7,1.
 2004 Parkfield-San Bernardino-jordskælvet. Styrke omkring 6,0.

Se også 
 Pladetektonik
 Forkastningszone
 Geologi
 Seismologi

Referencer

Eksterne henvisninger 
 The Parkfield Experiment 
 San Andreas Fault Observatory at Depth 
 Southern California Earthquake Data Center: San Andreas Fault 
 USGS: The San Andreas Fault
 360 panorama of the Carrizo Plain section of the fault taken from a Kite 
 Scripps Institution of Oceanography (University of California, San Diego) study indicating that an earthquake of magnitude 7.0 or greater is "overdue." 
 Source for the Carrizo Plain images (USGS) 
 Live Eye on the Earth
 Latest Earthquakes (USGS)
 Andrew Lawson: Discoverer of the San Andreas Fault
 The Day California Cracks at BusinessWeek online (09/19/05)
 Waiting for the big one by Shannon Brownlee (July 1986)

Californiens geografi
Seismologi
European Curling Federation

European Curling Federation (ECF) var det kontinentale forbund, der fungerer som det styrende organ for vintersportsgrenen curling i Europa, og det stod primært for at arrangere europamesterskaber i curling for mænd, kvinder og mixed hold.

Forbundet blev dannet i 1975 som European Curling Council, efter at seks europæiske hold havde mødtes til en seks-nationersturnering i Zürich i november 1974. De seks lande var Schweiz, Sverige, Tyskland, Frankrig, Italien og Norge, og under turneringen blev der holdt et møde, hvor man enedes om at arbejde for at oprette et europæisk curlingmesterskab. I marts 1975 blev forslaget godkendt af ICF, og man besluttede at afholde europamesterskaber for mænd og kvinder. Schweizeren Jean Schild blev valgt som det første formand for ECF, og det første europamesterskab blev afholdt i december 1975 i Megève i Frankrig.

Under Eric Harmsens formandskab i midten af 1980'erne blev forbundets navn ændret til European Curling Federation, og i 2004 besluttede ECF at der fra 2005 også skulle afholdes EM for mixed hold.

ECF stoppede med at arrangere europamesterskaber fra 1. januar 2013, efter at det på generalforsamlingen den 14. december 2012 i Karlstad blev besluttet trinvist at nedlægge forbundet, hvorefter det blev World Curling Federation, der overtog arrangørrollen for EM i curling. Forbundet fortsatte imidlertid juridisk set med at eksistere indtil 2015, hvor det endeligt opløstes.

Formænd

Medlemmer

Kilder / eksterne henvisninger 

Curling
Internationale sportsorganisationer
Etableret i 1975
Ophørt i 2015
Danmarks Restauranter og Cafeer

Danmarks Restauranter og Cafeer (DRC) er en brancheforening for restauranter og caféer i Danmark.

DRC har ca. 1.500 medlemmer landet over, og er dermed Danmarks største organisation for restauranter og cafeer. Til sammenligning har Danmarks anden brancheorganisation på området, HORESTA, omkring 1.100 restauranter og cafeer som medlemmer.

Foreningen har som formål at forbedre vilkårene for branchen, og yder blandt andet rådgivning samt driver hotelklassifikationen Dansk Hotel Standard. DRC fungerer imidlertid ikke som arbejdsgiverforening, idet man ikke har indgået nogle overenskomster med fagforbund.

Organisationen udgiver bladet Restaurant og Café, der udkommer seks gange årligt.

Siden 2005 har DRC været medlem af Dansk Erhverv.

Referencer

Eksterne henvisninger
 

Restauranter og Cafeer
Roter Main

Roter Main er den længste af de to kildefloder til Main. Den har sit udspring i Fränkische Schweiz og forener sig i Kulmbach med Weißer Main. Den er 55 kilometer lang, og på den strækning er der en højdeforskel på 283 meter.

Floden løber gennem et lerholdigt område, så der efter regnvejr løber en del materialer ud, der kan give den en rødbrun  farve, hvilket har været anledning til navnet Roter Main.

Kilden 
Roter Main har sit udspring i Lindenhardter Forst ti kilometer syd for Bayreuth ved Hörlasreuth (Creußen) i en højde af 581 moh. Kilden blev i 1907 fæstnet i en stenopbygning hvorfra den løber ud i et tyndt trærør. Kildeområdet ligger i Naturpark Fränkische Schweiz-Veldensteiner Forst.

Flodens løb 
Roter Main løber først i sydøstlig retning før den svinger mod nordøst og løber gennem Creußen. Derefter løber den mod nord, indtil den ved  Eremitagen drejer mod vest. Den løber gennem byen Bayreuth fra øst mod vest, i centrum af byen i et cementløb, der nogle steder er overdækket.
I nærheden af Bayreuther Volksfestplatz deler floden sig i to arme. Den sydlige arm kaldes Mühlkanal, da der tidligere lå flere vandmøller i byområdet. Vandmængden holdes konstant med en dæmning. 

Den nordlige arm har som regel kun lidt vand, men da den har et bredt løb, tjener den som regulering ved højvande; den er delvist overdækket med parkeringspladser.

Efter Bayreuth løber Roter Main mod nordvest i store sving i en bred dal forbi landsbyerne Heinersreuth og Neudrossenfeld.  Syd for Kulmbach, ved Schloss Steinenhausen 298 moh. () forener den sig med Weißer Main, der har sit udspring i Fichtelgebirge ved Bischofsgrün.

Tilløb 
 Simmelbach 
 Eschingbach 
 Hühnerbach 
 Kupfergraben (Kaingraben) 
 Tiefenbach 
 Schwarzbach
 Metzelersbach 
 Gosenbach 
 Schliefgraben 
 Schwarzweiherbach 
 Weihersgraben 
 Brunnengraben 
 Schamelsgraben
 Mühlwässerlein
 Schnerfenbach 
 Thiergatenweihergraben 
 Ölschnitz 
 Gereutbach 
 Bühlersbach
 Warme Steinach 
 Mistel 
 Grünbaumgraben 
 Preuschwitzerin
 Cottenbach 
 Tannenbach 
 Dühlbach
 Seebach 
 Köhlersgraben 
 Rottelbach
 Pechgraben
 Erlgraben 
 Reuthbach (Rotbach) 
 Schellenbach 
 Friesenbach 
 Aubach 
 Erlenbach 
 Hirtengraben
 Krummer Lachengraben 
 Proßer Bach

Eksterne henvisninger 

 Der Rote Main
 Bayerns schönste Geotope

Floder i Bayern
Landkreis Kulmbach
Landkreis Bayreuth
Huset-KBH

Huset (Huset i Magstræde) er et  københavnsk kulturhus, som har eksisteret siden 1970. Gennem tiden har rockklubben Barbue fra 1984 og musikere som bl.a. Red Hot Chili Peppers, The Cult, Maceo Parker, Sods, Disneyland After Dark og Radiohead har optrådt. 

Huset har eksisteret siden 1970, hvor  Københavns Kommune overdrog det  til en gruppe af hippier og kunstnere, der under titlen ‘Projekt Hus’ havde ambitioner om at skabe et kulturelt mødested for de unge. Siden har Huset dannet rammen om flere generationers kulturelle strømninger, fra hippier og rødstrømper, over punk og grunge, til i dags quirky nichekulturer i form af brætspil, kultfilm og meget andet.

I dag er Huset en del af kulturklyngen DIT:KBH, som udover Huset består af kulturhusene Union, Onkel Dannys Plads, Basement, Kraftwerket, Kulturhuset Indre By, Villa Kultur og CPH Volunteers, samt det nyåbnede kulturhus Stairway i Vanløse. 

I efteråret 2005 genopstod Huset med en ny profil med fokus på rytmisk musik, jazz, teater og performance.

I Huset findes en mangfoldighed af kulturoplevelser fra kultfilm, koncerter og teaterforestillinger til burlesque, comedy, litteraturoplæsninger, rollespil, talks og debatter – og meget mere. 

Huset rummer bl.a. Danmarks første brætspilscafé, Bastard Café.

Kilder og henvisninger 

Websted 
Huset's historie 
Kulturcentre i Danmark
Kultur i København
Bygninger, konstruktioner og anlæg i Københavns Kommune
Etableret i 1969
Indre By (København)
Vejle Sygehus

Vejle Sygehus, Sygehus Lillebælt (SLB), er et mellemstort sygehus beliggende i Vejle. Det har siden Strukturreformen 2007 været drevet af Region Syddanmark og hørte inden da under Vejle Amt.

Sygehuset ligger op mod den nordlige bakkekam ved Vejle Centrum og kan ses fra næsten hele byen.

Det nuværende sygehus blev opført i 1890 og mange nye bygninger skød frem i løbet af 1960'erne. I 1974 stod en ny 10-etagers sengebygning færdig. Den mest omfangsrige renovering startede i 1988.

Sygehuset blev i 2008 en del af Sygehus Lillebælt sammen med de øvrige sygehusenheder, Kolding Sygehus og Middelfart Sygehus.

Vejle Sygehus har flere gange været landets førende indenfor nye behandlingsmetoder samt de elektroniske patientjournaler, som blev indført allerede i 1997. Sygehuset arbejdede i 2013-2014 på at indføre en elektronisk gennemgang af disse patientjournaler, for at optimere patientsikkerheden på sygehuset. Ved hjælp af Automatisk Trigger Søgning (forkortet ATS), kunne man skanne 2.000 journaler på et minut for ord, der tyder på patientskade. Disse kan sidenhen gennemgås af fagpersonale for at skabe et datagrundlag, der kan vise, om forebyggende tiltag virker eller ej.

Vejle Sygehus blev i 2008 kåret som Danmarks bedste sygehus af Dagens Medicin. Desuden blev onkologisk afdeling kåret som Årets arbejdsplads i 2008. I den nye sygehusstruktur fra Region Syddanmark er Vejle Sygehus valgt til at være specialsygehus, særligt indenfor kræftområdet. Sygehuset har efterfølgende vundet prisen som Danmarks bedste mellemstore sygehus adskillige gange.

Kilder og henvisninger 

 Vejle Sygehus' hjemmeside

Sygehuse i Region Syddanmark
Sygehus
Kulmbach

Kulmbach er administrationsby (Große Kreisstadt) i Landkreis Kulmbach, Regierungsbezirk Oberfranken i den tyske delstat Bayern.

Byen er kendt for sit øl (Kulmbacher Bierwoche), sin Kulmbacher Bratwurst og Plassenburg, der ligger på et bjerg ovenfor byen.

Geografi 
Kulmbach ligger midt i den bayerske Regierungsbezirk Oberfranken omkring 25 km nordvest for Bayreuth. I den vestlige udkant danner de to kildefloder Roter og Weißer Main ved deres sammenløb floden Main.

Inddeling 
Kulmbach er inddelt i følgende bydele, landsbyer og bebyggelser

Historie 

Navnet Kulmbach forekommer første gang som kulma i forbindelse med en gaveoverdragelse, der er nævnt i Alkuinbibelen mellem 1028 og 1040. Navnet stammer fra en bæk der kommer fra bjerget.

Da greveslægten fra Schweinfurts mandelinje uddøde, kom Kulmbach ved ægteskab med Arnold von Dießen under slægten Dießen-Andechs.

Greverne erhvervede områderne omkring Kulmbach og byggede i første tredjedel af det 12. århundrede den første del af Plassenburg og grundlagde dermed den øvre del af den nuværende by.
Omkring 1231 fik Kulmbach stadsrettigheder.

Efter årelange arvestridigheder faldt Plassenburg og dermed Kulmbach i 1260 til den thüringske greveslægt Orlamünde. Den fuldendte det nye Plassenburg og grundlagde klosteret Himmelkron; til slut pantsatte de både borg og by. I 1340 overtog Borggrevskabet Nürnberg Hohenzollernslægten Kulmbach og Plassenburg efter den sidste Olamünders død.

Indtil det 17. århundrede var Plassenburg residens for borggreverne og senere det hohenzollerske Fyrstedømmet Bayreuth/Fyrstedømmet Kulmbach (eller Brandenburg-Kulmbach eller til 1604 Brandenburg-Bayreuth).

Ved den gunstige placering ved vejene mellem Bamberg, Nürnberg, Eger, Hof og Leipzig blomstrede handlen. I 1398 var befolkningen i Kulmbach mellem 1500 og 2000.

Eksterne henvisninger 

 Homepage der Stadt Kulmbach
 Museen in Kulmbach: Das Obere Badhaus
 Aus der Geschichte Kulmbachs (Landschaftsmuseum Obermain)
 Zur Vor- und Frühgeschichte des Kulmbacher Landes – eine Powerpoint-Präsentation
 Ein Rundgang durch die Archäologie des Kulmbacher Landes im Landschaftsmuseum Obermain
Jordskælvet i Sydskandinavien 2008

Jordskælvet i Sydskandinavien 2008 var et jordskælv som ramte Østdanmark og Skåne d. 16. december 2008 klokken 06:20. Jordskælvet havde sit epicenter ca. 33 km øst for Malmø og ca. 20 km nordvest for Ystad og sit hypocenter ca. 10 km under overfladen. Styrken lokalt var 4,2 - 4.3 på Richter-skalaen..

Kilde

Eksterne henvisninger 
GEUS - Jordskælv vækkede mange, men der er ikke grund til bekymring  Hentet d. 27. jan. 2013. (Bemærk dele af teksten er forældet).
16. dec 2008, ing.dk: Vej i Helsingør slog revner efter jordskælv

Begivenheder i 2008
Sydskandinavien 2008, Jordskælvet i
Sydskandinavien 2008, Jordskælvet i
Jordskælv i Tornquistzonen
Grafengehaig

Grafengehaig er en købstad (markt) i Landkreis Kulmbach, Regierungsbezirk Oberfranken i den tyske delstat Bayern. Dene er en del af Verwaltungsgemeinschaft Marktleugast.

Geografi 
Grafengehaig ligger i Naturpark Frankenwald.

Inddeling 
Ud over Grafengehaig, er der i kommunen disse landsbyer og bebyggelser

Eksterne henvisninger 

Frankenwald
Guttenberg (Oberfranken)

Guttenberg er en kommune i Landkreis Kulmbach, Regierungsbezirk Oberfranken i den tyske delstat Bayern. Dene er en del af Verwaltungsgemeinschaft Untersteinach. Med kun knap 600 indbyggere, er det den mindste selvstændige kommune i Oberfranken.

Geografi 
Guttenberg ligger i den sydøstlige ende af Naturparks Frankenwald.

Inddeling 
Ud over Guttenberg, er der i kommunen disse landsbyer og bebyggelser

Historie 
Kommunens historie er knyttet til adelsfamilien Guttenberg. Guttenberg er nævnt første gang i 1148. Heinrich von Plassenberg byggede 1315 den lokale Burg Guttenberg, som han opkaldte sine efterkommere efter. Borgene Alt- og Neuguttenberg blev ødelagt i 1523 af deet Schwabiske Forbund , men blev genopbygget. Området blev besat af Bayern i 1802, men overgivet til Preußen i 1804; efter Freden i Tilsit 1807 kom den i fransk besiddelse og blev endelig i 1810 en del af Bayern igen.

Eksterne henvisninger 

Frankenwald
Lola Pagnani

Lola Pagnani (født 3. april 1972) er en italiensk skuespiller.

Hun blev født i Rom som Anna Lola Pagnani Stavros, datter af forfatter Enzo Pagnani. Hun uddannede sig i contemporary dans, som 17-årig i Paris, og var den første Momix-danser for World Tour, og har succesfuldt samarbejdet om koreografien af Circe du Soleil i Montreal. Hun var første danser i Operahuset i München under ledelse af Lina Wertmuller og dirigent Giuseppe Sinopoli. Efterfølgende uddannede hun sig i  contemporary dans ved Alvin Ailey American Dance Theater i New York City. Senere studerede hun skuespil ved HB Studios, også i New York. Derefter vendte hun hjem til Italien.

Tilbage i Italien begyndte hun uophørligt at arbejde med store italienske navne og internationale studier og teatre, såsom Ettore Scola, Giulio Base, Lina Wertmuller; hun spillede også for Spike Lee,  John Turturro og Abel Ferrara. I Italien var hun en attest af Lavazza med Tullio Solenghi og Riccardo Garrone, og arbejdede i to år på talkshowet Maurizio Costanzo Show. Hun blev inviteret til at arbejde med Enrico Montesano, Marco Columbro, Barbara De Rossi, Blas Roca Rey, Enrico Brignano, Nino Manfredi, Vittorio Gassman og Shelley Winters, der tog hende under hendes personlige opsyn for at studere i Los Angeles ved Actor's Studio. Hun studerede privat med Teddey Sherman i Los Angeles.

Hun arbejdede med Rai International i New York i flere programmer og var vært for PoP Italia. Hun kan være stolt af samarbejdet med tidsskriftet af Gianni Battistoni.

For nylig har hun besluttet at lave en dokumentarfilm sammen med amerikanske producent og direktør Melissa Balin, inspireret af et personligt juridisk forhold, som offer for et camorra-plot. Projektet hedder Women Seeking Justice og vil indeholde historier om uretfærdighed fra hele kloden. Hun taler Italiensk, Fransk, Spansk og English flydende.

Filmografi

Spillefilm 
 Trafitti da un raggio di sole (1995) – Fabiola
 Polvere di Napoli (1996) – Rosita
 Ninfa plebea (1996) – Lucia
 Ferdinando e Carolina (1999) – Sara Goudar
 La bomba (1999) – Daisy
 Il pranzo della domenica (2002) 
 Gente di Roma (2003)
 Women Seeking Justice  (2007)

Fjernsyn 
 Pazza famiglia (1995)
 Commissario Raimondi (1998) – Esmeralda
 Anni 50 (1998) La squadra (2000)
 Un posto al sole (2001) – Roberta Cantone
 Francesca e Nunziata (2001)
 Carabinieri 5 (2005) 
  Un ciclone in famiglia 2 (2005) 
  Donne sbagliate (2006) 
 Capri (2006) – Maria Rosaria

 Teater 
 Vergine Regina (1996)
 Anatra all'arancia (1997)
 Carmen ''(1987)

Eksterne henvisninger 
 
Studio Morea-Lo Cascio, Lola's Presse i Rom 

Skuespillere fra Italien
Harsdorf

Harsdorf er en kommune i Landkreis Kulmbach, Regierungsbezirk Oberfranken i den tyske delstat Bayern. Den er en del af Verwaltungsgemeinschaft Trebgast.

Geografi 
I kommunen ligger ud over Harsdorf disse landsbyer og bebyggelser:

Eksterne henvisninger
Teatersport

Teatersport er en undeholdningsform, hvor deltagerne konkurrerer om at improvisere et teaterstykke ud fra et emne, de først får når de står på scenen.

Eksempel
En af øvelserne, undertiden kendt som "Flyvende udskifting", går ud på, at der går to på gulvet/scenen. Publikum, skal så give de to personer et sted, som de to personer skal spille en scene fra. Det kan fx være en tøjbutik, hvor deltagerne så skal improvisere en scene fra en tøjbutik.

Underholdning
Himmelkron

Himmelkron er en kommune i Landkreis Kulmbach, Regierungsbezirk Oberfranken i den tyske delstat Bayern.

Geografi 
I kommunen er der ud over Himmelkron, landsbyerne
Gössenreuth, Himmelkroner Forst og Lanzendorf

Historie 
Byen blev grundlat i 1279 med oprettelsen af cistercienserklosteret Kloster Himmelkron. I 1545 i forbindelse med reformationen blev det overtaget af markgreveerne fra Brandenburg-Bayreuth, og de byggede det om til en sommerresidens.

Eksterne henvisninger 

Frankenwald
Kasendorf

Kasendorf er en købstad (markt) i Landkreis Kulmbach, Regierungsbezirk Oberfranken i den tyske delstat Bayern. Den er administrationsby for Verwaltungsgemeinschaft Kasendorf.

Geografi

Inddeling 
Ud over Kasendorf, er der i kommunen disse landsbyer og bebyggelser

Byen ligger ved Bundesautobahn 70.

Eksterne henvisninger 

 Die vor- und frühgeschichtlichen Befestigungen auf dem Turmberg (Landschaftsmuseum Obermain)
 Das hallstattzeitliche Gräberfeld im Pfarrholz (Landschaftsmuseum Obermain)
Ködnitz

Ködnitz er en kommune i Landkreis Kulmbach, Regierungsbezirk Oberfranken i den tyske delstat Bayern. Den er en del af Verwaltungsgemeinschaft Trebgast.

Geografi 
I kommunen ligger ud over Ködnitz, disse landsbyer og bebyggelser:

Eksterne henvisninger 

 Dorfschulmuseum in Ködnitz
Forbrydelsen II

Forbrydelsen 2 er en dansk dramaserie, der første gang blev sendt søndag 27. september 2009 på DR1. Serien består af 10 afsnit og er skrevet af Søren Sveistrup, Michael W. Horsten og Torleif Hoppe og instrueret af Kristoffer Nyholm.

Handlingen i Forbrydelsen 2 foregår to år efter Forbrydelsen.

Forbrydelsen 2 blev også vist på den tyske kanal ZDF med titlen Kommissarin Lund: Das Verbrechen II i efteråret 2010.

Handling 

Seriens første afsnit tager sit udspring i mordet på en kvindelig advokat, som bliver fundet mishandlet og dræbt. 10 dage efter drabet bliver drabschefen Lennart Brix overbevist om, at det ikke er en almindelig sag og prøver at få Sarah Lund tilbage, i den forhåbning, at hun kan fremskynde sagens opklaring. Sarah Lund er imidlertid flyttet til provinsen, hvor hun arbejder som betjent, efter hun er blevet degraderet fra sin stilling som vice-kriminalkommisær. Sarah Lund er dog ikke begejstret for forslaget og mener, at det ikke er en god idé at vende tilbage, men accepterer at kigge sagen igennem.

Afsløring 
Da flere bettingfirmaer åbnede for at seerne kunne oddse på hvem som var bag forbrydelsen, fik de hurtigt det problem at 80% af oddsene gik på Ulrik Strange, hvilket fik den danske manager for Ladbrookes til at udtale "(...) spørger man spillerne på Ladbrokes, er der altså ingen tvivl om, at det er Ulrik Strange der er morderen."

Afsnit

Personer

Øvrige personer 
 Bill – Hayat Ullah Akhundzada
 Bjørn – Asger Reher
 Familiefar – David Garmark
 Familiefars søn – Mathias Mandrup Larsen
 Fængselsfunktionær – Hassan El-Koussa/Morten Frederik Hansen
 Gangster – Kim Kold
 Graver – Niels Ellegaard
 Hanne Monberg – Michelle Bjørn-Andersen
 Jonas Raben – Tobias Krohn
 Journalist – Thomas Hwan H. Andersen/Pernille Hilgart/Rasmus Hammerich/Julie Agnete Vang
 MP Jørgen Siegler – Thomas Voss
 KA'er – Finn Berg/Salah El Koussa/Allan Klie/Joen Højerslev/Claus Damgaard/Pelle Koppel/Rolf Hansen/Bo Carlsson
 Kordegn – Jan Elle
 Krabbes rådgiver – Gaia Rosberg
 Kodmanis advokat – Per Linderoth
 Mark Lund – Eske Forsting Hansen
 Medindsat – Stanislav Sevcik
 Muslimsk mand – Behruz Banissi
 Fru Møller – Ida Dwinger
 Nyhedsvært – Klaus Bundgård Povlsen
 Officer – Jakob B. Engmann
 Peter Lindholm – Casper Crump
 Politibetjent – Jacob Weble
 Rabens advokat – Karsten Jansfort
 Radiospeaker – Kai Selliken
 Retsmediciner – Nis Bank-Mikkelsen
 Sebastian Holst – Jon Lange
 Svensk politimand – Hans-Peder Edh
 Svensk politimand – Peder Holm
 Tjener – Thomas Knuth-Winterfeldt
 Trompetist – Morten Friis
 TV Avis Speaker – Mette Walsted Vestergaard/Lillian Gjerulf
 TV-vært på Deadline – Nynne Bjerre Christensen
 Vibeke Lund – Anne Marie Helger
 Udenrigsminister – Merete Nørgaard

Noter

Se også 
 Forbrydelsen
 Forbrydelsen III

Eksterne kilder/henvisninger 
 
 Forbrydelsen 2  på Settet.dk
 
 
 

Forbrydelsen
Danske tv-serier fra 2000'erne
Kupferberg

Kupferberg er en by i Landkreis Kulmbach, Regierungsbezirk Oberfranken i den tyske delstat Bayern. Den er en del af Verwaltungsgemeinschaft Untersteinach.

Geografi 
Kupferberg ligger mellem Frankenwald og Fichtelgebirge, og er med 1.200 indbyggere, en af de mindste byer med stadsret i Tyskland.

Inddeling 
Ud over Kupferberg ligger i kommunen landsbyerne Dörnhof, Schallerhof, Schmölz og Unterbirkenhof.

Historie 
Stadsretten stammer fra 1326; dengang levede der over 3.000 mennesker i byen. I miner rundt omkring byen arbejdede 1.700 mennesker.

Eksterne henvisninger 

 Webseite des Bergbaumuseums Kupferberg

Frankenwald
Peter Frampton

Peter Kenneth Frampton (født 22. april 1950 i Bromley, London) er britisk sanger, guitarist og komponist.

Eksterne henvisninger 

 

Rockmusikere fra Storbritannien
Guitarister fra Storbritannien
Personer fra London
Nissen

Nissen har flere betydninger:
 Nisse - overnaturligt væsen.
 Nissen (adelsslægt)

Se også 
 Nis (drengenavn)
Vera Krasova

Vera Krasova (, ; født 11. december 1987 i Moskva, Sovjetunionen) er en russisk model og skønhedsdronning. Hun deltog i Miss Rusland 2007 hvor hun repræsenterede Moskva og blev nummer to, efter Ksenija Sukhinova. Da Ksenija Sukhinova var forhindret i at deltage i Miss Universe 2008 i Nha Trang, Vietnam, repræsenterede Vera Krasova i stedet Rusland, hvor hun blev blandt de top-5 højest placerede deltagere.

Noter 
 Global Beauties – Miss Russia Universe replaced

Eksterne henvisninger 
 Vera Krasovas officielle hjemmeside

Personer fra Moskva
Deltagere i Miss Universe
Fotomodeller fra Rusland